***U G O V O R***

***broj ..........o smještaju u Ustanovu socijalne zaštite***

***za odrasle i stare osobe Villa Adriana, Bihać***

**Zaključen dana .................između Privatne ustanove PU Villa Adriana Bihać, kojeg zastupaju zakonski zastupnici direktor Nejra Babić i zamjenik direktora Ines Demirović, u daljem tekstu /*davalaci usluga/, i***

***...................................u daljem tekstu /ugovaratelj usluga/, za smještaj***

*........................................,* ***u daljem tekstu /korisnik usluga/***

***I OSNOVNE USLUGE***

***Član 1.***

***Smještaj***

1. Davalaci usluga korisniku na korištenje dodjeljuju jednokrevetnu sobu br. 21, počev od ..................
2. Usluga smještaja obuhvata:
	1. Obezbjeđenje namještene sobe i kupatila,
	2. Pravo na neograničeno sukorištenje zajedničkih prostorija i uređaja predviđenih za korisnike Ustanove,
	3. Redovno čišćenje stambene jedinice prema planu čišćenja,
	4. Redovno održavanje visokog standarda higijene korištene i zajedničkih prostorija,
	5. Grijanje, snabdjevanje vodom i električnom energijom,
	6. Održavanje objekta, opreme, namještaja, uređaja i vanjsko održavanje,
	7. Obezbjeđenje vlastitog TV uređaja i WI-FI signal u cijelom objektu.
3. Korisnik ima pravo uticati na uređenje vlastitog stambenog prostora, uz obavještenje davaoca usluga, a ukoliko je korisnik dvokrevetne sobe, uz suglasnost drugog korisnika. Broj i veličina vlastitih predmeta ne smiju negativno uticati na funkcionalnost i higijenu prostorije. U slučaju spora, odlučuju davalaci usluga uzimajući u obzir legitimne potrebe korisnika usluga, uz obavještavanje ugovaratelja usluga.
4. Predmeti koji se ne mogu smjestiti u stambeni prostor, odlagaće se u ostavama Ustanove.
5. Držanje i korištenje uređaja za grijanje i kuhanje u stambenim prostorijama nije dozvoljeno.
6. Korisnik usluga nema pravo poduzimati bilo kakve građevinske ili tehničke izmjene unutar svoje stambene jedinice.
7. Troškovi RTV priključka, grijanja, električne energije i korištenja interneta su ukalkulisati u cijenu usluge.
8. Korisnik usluga nema pravo na izdavanja ili ustupanje svoje stambene jedinice drugim korisnicima ili trećim licima ni pod kojim uvjetima ili razlozima. Korisnik ima pravo primati posjetioce u svoju stambenu jedinicu ukoliko je korisnik jednokrevetne sobe, ili uz suglasnost drugog korisnika ukoliko je korisnik dvokrevetne sobe. U tom slučaju korisnik je dužan upozoriti posjetioca na ponašanje u ustanovi i ne ometanje drugih korisnika, te odgovara za ponašanje posjetioca.
9. Davalaci usluga zadržavaju pravo na premještaj korisnika u druge prostorije istih uvjeta, a nakon prethodne konsultacije sa korisnikom i obavještavanje ugovaratelja usluga, ukoliko su razlozi zdravstvene (medicinske) ili praktične prirode, a u cilju dobrobiti korisnika.

***Član 2.***

***Pranje rublja i posteljine***

1. Pranje rublja, posteljine i ličnih odjevnih predmeta vršiće se prema utvrđenom redu, o kojem će korisnik biti obaviješten.
2. Korisnik je dužan vršiti nadzor nad vlastitim rubljem koje mora biti obilježeno imenom korisnika. Za neobilježeno rublje i odjevne predmete davalac usluga ne odgovara**.**

***Član 3.***

***Hrana i piće***

1. Obroci podrazumijevaju pripremanje i serviranje jela i pića, u trpezarijskim prostorijama ili prostorijama korisnika usluge, po potrebi ali ne i u pravilu.
2. Dnevno se obezbjeđuju tri obroka uz prateće piće, kafa/čaj i jedan međuobrok, uz brižnu pažnju prema korisnicima s posebnim režimom ishrane.
3. Davalaci usluga se obavezuju da brine o ispravnosti hrane i pića, te da obezbjeđuje zdravu i prirodnu prehranu za korisnike, koristeći sezonsko voće i povrće.
4. Ishrana putem sonde ili posebni dodaci ishrani ne spadaju u ponudu davaoca usluga, te idu na teret korisnika, o čemu se obavještava ugovaratelj usluga.

***Član 4.***

***Grupne radionice, društvene i vjerske aktivnosti***

1. Korisnik ima pravo da učestvuje na svim grupnim radinicama i drugim društvenim aktivnostima koje organiziraju davalaci usluga, ukoliko to dozvoljava njegovo zdravstveno stanje.
2. Korisnik ima pravo, po vlastitom afinitetu, da razvija vlastite aktivnosti, ukoliko to mogućnosti ustanove dozvoljavaju, o čemu odlučuju davalaci usluga. Takve aktivnosti ne smiju narušavati društveni život ustanove ili kućna pravila, niti uticati negativno na afinitete ili aktivnosti drugih korisnika usluga ustanove ili osoblja ustanove.
3. Korisnik ima pravo da nesmetano obavlja vjerske aktivnosti.

***Član 5.***

***Aktivnosti van ustanove***

1. Svaki korisnik ima pravo učestvovati u aktivnostima koje se organiziraju van ustanove, poput odlazaka na događaje van ustanove, turističke posjete, izlete i slično.
2. Davalaci usluga se obavezuju da za sve aktivnosti traži saglasnost za učešće korisnika, ukoliko korisnici snose u cjelosti ili dio troškova tih aktivnosti.
3. O aktivnostima iz tačke (2) davalaci usluga će obavijestiti ugovaratelja usluga.

***Član 6.***

***Komunikacija sa korisnikom***

1. Davatelji usluga će omogućiti vanjski kontakt sa korisnikom putem telefona, Viber-a, e-mail-a ili na drugi tehnički mogući način, uz prethodnu najavu davatelju usluga.
2. Davatelji usluga se obavezuju da ugovaratelja usluga redovno informira o stanju korisnika, ukoliko to ugovaratelj traži.

***II USLUGE NJEGE, SOCIJALNE BRIGE I ZAŠTITE I MEDICINSKE USLUGE***

***Član 7.***

***Kategorija korisnika***

1. Danom prijema korisnika, stručno osoblje je utvrdilo kategoriju korisnika prema usaglašenoj tablici kritičnih faktora, te je ustanovljena kategorija 4
2. Kategorija ustanovljena danom prijema je direktno vezana za cijenu ugovorenih usluga.
3. Kategorizacija korisnika vrši se svaka dva mjeseca i o tome se vodi uredna evidencija.
4. Prelazak u drugu kategoriju povlači promjenu cijene osnovnih usluga, ugovorenih ovim Ugovorom.

***Član 8.***

***Usluge njege***

1. S ciljem vođenja što samostalnijeg života korisniku se nudi sva neophodna pomoć prilikom obavljanja svakodnevnih poslova. Ova pomoć obuhvata nadgledanje, upućivanje, podršku i djelimično ili potpuno preuzimanje obavljanja tih zadataka. Za obim i kvalitetu ovih usluga mjerodavno je svrstavanje u kategoriju korisnika, o čemu odlučuje stručno osoblje ustanove, prilikom prve i periodičnih analiza sposobnosti i potreba korisnika.
2. O svim promjenama u vezi pružanja njege korisniku ili promjenama u sposobnostima ili potrebama korisnika, davatelji usluga će obavijestiti ugovaratelja, te postupiti po odredbama prethodnog člana.

***Član 9.***

***Usluge socijalne brige i zaštite***

1. Uključivanje ove vrste brige i zaštite postiže se harmonizacija korisnikove potrebe za tuđom pomoći s njegovim pretpostavkama o kreiranju sadržaja vlastite svakodnenice, ukoliko to za njega ne mogu uraditi članovi porodice. Po potrebi, ustanova korisniku pruža pomoć prilikom ljekarskih pregleda, terapeutskih ili rehabilitacijskih mjera van ustanove. Ustanova podstiče i podržava kontakt korisnika sa bližnjima kao i njegovu socijalnu integraciju.
2. Ustanova će korisniku omogućiti da kroz suradnju sa partnerima (organizacijama civilnog društva, kulturno-umjetničkim društvima, muzičkim i dramskim udruženjima i sl.) održava i razvija svoje socijalne osobine i dodatno izgrađuje socijalni kapital u interakciji s drugim korisnicima.

***Član 10.***

***Medicinske usluge***

1. Ustanova se brine za medicinsku njegu i brigu o korisnicima. Osnovna medicinska usluga podrazumijeva:
	1. Redovan mjesečni pregled lječnika opće prakse ili urgentne medicine,
	2. Po potrebi korisnika kontrolu tlaka i druge kontrolne preglede koje može obavljati medicinsko osoblje ustanove,
	3. Redovnu distribuciju i kontrolu redovnosti korištenja medikamenata, koji korisnici sami nabavljaju, a koji su propisani od ljekara korisnika,
2. Usluge medicinske njege korisnika koja se sprovodi prema dijagnostici i terapiji koju je postavio i propisao isključivo ljekar korisnika, a koji je i odgovoran za sprovođenje terapijskih mjera. Ljekarske usluge nisu predmet ovog ugovora.
3. Usluge medicinske njege koju korisnik ima u ustanovi sprovode se pod narednim uslovima:
	1. Da ih je u pisanoj formi propisao i potpisao ljekar korisnika,
4. Troškove dodatne medicinske njege i sredstava potrebnih za njegu, korisnik snosi sam.

***III DODATNE USLUGE ZA KORISNIKA***

***Član 11.***

***Dodatne usluge za korisnike***

1. Pored osnovnih usluga definiranih ovim Ugovorom, mogu se ugovoriti i posebne usluge komfora kod smještaja, ostalih uvjeta života i aktivnosti u ustanovi, uz posebnu naknadu, a koja će se naknadno ugovoriti Anexom ovog Ugovora, koji će se zaključiti sa ugovarateljom, uz saglasnost korisnika, decidno navodeći obim i sadržaj usluga, trajanje kao i cijenu koštanja.

***IV NAKNADA***

***Član 13.***

***Naknada za pružanje usluge***

1. Naknada za pružanje usluge navedene u ovom Ugovoru, izuzimajući usluge koje plaća sam korisnik, a kako je naznačeno u prethodnim članovima ovog Ugovora iznosi.............., obzirom na odabir sobe i kategoriju korisnika.
2. Dodatne usluge, će se obračunavati na kraju mjeseca za taj mjesec ugovaratelju usluga.
3. Davalac usluga se obavezuje da do kraja mjeseca ispostavi fakturu za osnovne usluge korisniku za naredni mjesec, te račun za tekući mjesec za izvršene a neplaćene dodatne usluge iz stava (2) ovog člana.

***Član 14.***

***Promjena visine naknade i/ili povrat sredstava***

1. Svaka eventualna promjena u visini naknade za opću njegu, smještaj i ishranu moraju se ugovoriti izmjenama i dopunama ovog Ugovora, sa ugovarateljem usluga uz obavještenje korisniku usluga.
2. O eventualnoj promjeni visine cijena dodatnih usluga koje nisu predmet ovog Ugovora ugovaratelj će biti pismeno obaviješten.
3. Povrat uplaćenih sredstava ili umanjenje računa za mjesec u kojem se desio raskid Ugovora po bilo kojem osnovu definisanom u ovom Ugovoru se ne vrši, niti u slučajevima kad korisnik ne boravi u ustanovi po osnovu smještaja u zdravstvenu ustanovu ili svojevoljnog odlaska kući ili na neku drugu lokaciju na period kraći od mjesec dana.
4. U slučaju privremenog napuštanja ustanove na period duži od mjesec dana, osim na bolničko liječenje, korisniku će se naplatiti samo 80% od vrijednosti Ugovora za taj mjesec, odnosno najviše 1.500,00 KM.

***V OSTALE ODREDBE***

***Član 15.***

***Odgovornost/povjerljivost***

1. Ustanova je otvorenog tipa. Ukoliko korisnik napusti ustanovu bez nadzora, osoblje ustanove ne preuzima odgovornost za njegovo ponašanje i eventualne posljedice.
2. Ustanova ne preuzima odgovornost za slučajeve više sile, posebno ukoliko zbog toga njega i briga korisnika ne bi djelimično ili u potpunosti mogli biti zadovoljeni. Odgovornost ustanove postoji samo u slučajevima nemara i krajnje nepažnje.
3. Korisnik snosi odgovornost za sve namjerno ili iz krajnje nepažnje prouzrokovane materijalne ili nematerijalne štete u ustanovi. Korisniku stoji na raspolaganju sloboda da u tu svrhu zaključi odgovarajuće osiguranje.
4. Lične stvari korisnika ostaju njegovo vlasništvo i odgovoran je za njih. U tom smislu korisniku stoji na raspolaganju mogućnost da zaključi osiguranje stvari. Korisnik može ovlaštenoj osobi ustanove ustupiti na čuvanje vrijedne lične stvari, o čemu se sačinjava zapisnik i obavještava ugovaratelj.
5. Odgovornost ustanove za štetu prouzrokovanu od trećih lica (npr. posjetioca) koja ne djeluju po nalogu ili interesu ustanove je isključena. Odgovornost ustanove za usluge trećih lica (npr. ljekari, dostave dobavljača i sl.) koje je korisnik ili ugovaratelj sam angažovao, je također isključena.
6. Ustanova ima pravo fotografisati i u skladu sa dobrim namjerama koristiti fotografije korisnika u komunikaciji s javnošću.
7. Ustanova ima pravo u skladu sa vlastitom procjenom a u cilju isključive zaštite korisnika obezbijediti video nazdor u sobi korisnika u potpunosti poštujući njegovo pravo na intimu i privatnost.

***Član 16.***

***Sastavi dijelovi Ugovora***

1. Sastavni dio ovog Ugovora je i set informacija povezanih u dokument pod nazivom "Dobro došli". Potpisivanjem ovog Ugovora, ugovaratelj i korisnik potvrdjuju da su upoznati sa svim informacijama iz navedenog dokumenta i da ih prihvataju.

***Član 17.***

***Trajanje Ugovora***

1. Ovaj Ugovor je sklopljen na neodređeno vrijeme.

***Član 18.***

***Prestanak trajanja Ugovora***

1. Ugovorni odnos prestaje:
	1. Sporazumnim raskidom davaoca usluga i ugovaratelja usluga,
	2. Pisanim otkazom usluga od strane davaoca usluga,
	3. Pisanim otkazom ugovaratelja usluga,
	4. Ne ispunjavanjem obaveza iz člana 10 stav 4. ovog Ugovora,
	5. Neplaćanjem usluga u trajanju od dva mjeseca,
	6. Smrću korisnika.
2. Rok za pisani otkaz iz stava (1) ovog člana je 30 dana. Izuzetno, u slučaju grubog kršenja Pravila ustanove i Kućnog reda ustanove, ustanova može korisniku otkazati ugovor i bez poštivanja otkaznog roka, o čemu će pismeno obavijestiti ugovaratelja, čime ugovaratelj automatski preuzima brigu i odgovornost za korisnika.
3. Korisnik se obavezuje ustupljenu stambenu jedinicu, po isteku ugovornog odnosa, vratiti u urednom i useljivom stanju. Neuređenu stambenu jedinicu ustanova će urediti o trošku ugovaratelja.
4. Nakon prekida ugovornog odnosa sve lične stvari korisnika se moraju iznijeti iz stambene jedinice u roku od 3 dana. Ne postupanjem po ovoj odredbi, ustanova će o trošku ugovaratelja osloboditi stambenu jedinicu od stvari i uskladištiti ih u adekvatne prostorije. Za eventualnu štetu u ovom postupku, ustanova odgovara samo u slučajevima nemara i krajnje nepažnje.
5. Nakon prestanka ugovornog odnosa navedenog pod stavom e. tačka (1) ovog člana, ustanova će sve lične stvari predati ugovaratelju, ili osobi koju on pismeno ovlasti, a koji će izvršiti i plaćanje usluga prema konačnom obračunu troškova.
6. U slučaju činjenice navedene u tački (1) „f“ ugovaratelj usluga može zahtjevati da se sve aktivnosti provode u organizaciji Ustanove, a prema navodima i željama naznačenim u prijavnom obrascu popunjenom prilikom prijema korisnika u Ustanovu. U tom slučaju će Ustanova, prilikom počinjenja vođenja tih aktivnosti, izvršiti rezervaciju sredstava i naplatiti ih sa računa korisnika, u skladu sa članom 13. Tačka (5) ovog Ugovora.

***Član 19.***

***Završne odredbe***

1. Ako se bilo koja odredba ovog Ugovora dokaže ništavnom ili naknadno postane ništavna, ostale odredbe ovog Ugovora će se u cjelosti primjenjivati i izvršavati kao pravovaljane.
2. Potpisom korisnika na Ugovoru, smatra se da je i korisnik i ugovaratelj u potpunosti informiran o načinu i uvjetima smještaja u Privatnoj ustanovi socijalne zaštite a odrasle i stare osobe Villa Adriana, kao i o nivou usluga koje se pružaju u ustanovi.
3. Nadležnost u slučaju eventualnih sporova je u Općinskom sudu u Bihaću.
4. Ugovor se potpisuje u 2 (dva) istovjetna primjerka, od kojih svaka ugovorna strana zadržava po jedan.
5. Ovaj Ugovor stupa na snagu danom potpisivanja.

***Davatelji usluga: MP Ugovaratelj usluga:***

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_